બાળકની ચપળતા, કાર્યદક્ષતા અને એના ચહેરાની સુંદરતા અને એથી એનો આત્મવિશ્વાસ; આ બધું જ એની સશક્ત અને સુંદર આંખો ઉપર જ નિર્ભર રહે છે; પરંતુ આજકાલ આપણે જોઈએ છીએ કે બાળકો ખુલ્લી હવા અને પ્રકાશવાળાં મેદાનો અથવા બગીચાઓમાં રમવાનું છોડીને મોબાઈલ, ટીવી અથવા બીજાં ઇલેક્ટ્રોનિક ઉપકરણો ઉપર પુષ્કળ સમય વિતાવે છે; જે એમની આંખોને અકાળે જ થકવી નાખે છે અને એથી આજકાલ લગભગ બાળકો ખૂબ નાની ઉંમરથી જ નબળી દૃષ્ટિનાં શિકાર બની જવા લાગ્યાં છે.